# Sant Cebrià de Vallalta

Sant Cebrià de Vallalta és un municipi que es troba a la zona interior de la comarca de Maresme, entre Sant Iscle de Vallalta i Sant Pol de Mar, als voltants de la Serra del Montnegre. Amb una extensió de 15.79 km² limita amb els termes municipals de Sant Pol de Mar, Sant Iscle de Vallalta, Pineda de Mar, Canet de Mar, Tordera i Sant Celoni. Dins del municipi, a banda del nucli urbà trobem les urbanitzacions de Castellar d'Índies, Vistamar, Can Palau, Can Bartomet i Can Domènec i una sèrie de masies o disseminats, algunes de les quals han marcat la història del municipi.
Al centre urbà, hi destaca el campanar de l'església parroquial, un edifici d'estil gòtic de l'any 1577; també, en el mateix estil gòtic, és notable la Casa de Can Coris (s. XV), amb un gran finestral d'ornamentació plateresca.
En els darrers anys ha adquirit importància com a centre d'estiueig i segona residència, però a poc a poc es va notant un canvi en aquest comportament i cada vegada és més important el nombre de persones que decideixen quedar-s'hi a viure motivats per la tranquil·litat del municipi, la seva proximitat al mar i pel seu entorn natural.
Els dissabtes té lloc el mercat setmanal.

## Geografia

* Llista de topònims de Sant Cebrià de Vallalta (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
| Entitat de població | Habitants (2023) |
| Sant Cebrià de Vallalta | 1.518 |
| Castellar d'Índies | 920 |
| Vistamar | 693 |
| Can Palau | 581 |
| Can Bartomet | 43 |
| Sot del Boter | 20 |
| Can Domènec | 17 |
(Font: Idescat) Els límits del terme municipal són:
| | Tordera | |
| Sant Iscle de Vallalta | | Pineda de Mar |
| Canet de Mar | Sant Pol de Mar | Calella |

## Orígens

L'origen de l'actual municipi es remunta a la divisió en parròquies del domini de Montpalau després de la conquesta franca de la Gòtia. L'any 1019 el bisbe de Girona Pere de Carcassona va consagrar com a Sant Cebrià de Vallalta la que havia estat l'ermita de Santa Maria en la primera colonització cristiana. Cal suposar que hi havia una població pagana i que s'incorporà una població de cristians vells pels quals el 1090 es va consagrar l'església de Sant Iscle i Santa Victòria. Els senyors francs van donar les terres conquerides a personalitats civils o militars que havien tingut un paper en la conquesta, en el cas de la Vallalta van ser els Mata, militars, que van rebre la Torre de Mata a la riera de Sant Andreu, els Croanyes, que van rebre una de les vil·les romanes de la zona, i els Romaní, militars, que van rebre la vil·la romana de Boadella.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 46 | - | - | 171 | 266 | 437 | 392 | 467 | 429 | 403 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 409 | 368 | 401 | 381 | 428 | 537 | 610 | 806 | 928 | 928 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.322 | 1.470 | 1.757 | 2.060 | 2.343 | 2.873 | 3.208 | 3.388 | 3.337 | 3.328 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 3.329 | 3.344 | 3.438 | 3.619 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Política
### Eleccions municipals de Sant Cebrià de Vallalta del 2019

Resultats electorals - Sant Cebrià de Vallalta, 2019 :
| Candidatura | Candidatura | Cap de llista | Vots | Regidors | % vots |
| | ERC | Albert Pla i Besolí | 458 | 4 | 28,22% |
| | AVSC | Cristina Romero Martínez | 247 | 2 | 16,19 |
| | JxCAT | Jordi Marqueño Bassols | 239 | 2 | 14,73 |
| | CUP | Montserrat Figuerola Fossas | 214 | 1 | 13,19 |
| | SC+ | Sonia Scafa Alvarez | 212 | 1 | 13,06 |
| | PSC | Monica Garcia Ruiz | 163 | 1 | 10,04 |
| | TxSC | Antonia Benítez González | 75 | 0 | 4,62 |
| | Vots en blanc | | 15 | | 0,92 |
| | Nuls | | 18 | | 1,10 |
| Total | Total | 1.641 | 1.641 | | 65,59 |
Actualment, a la legislatura (2019-2023), l'alcalde és Albert Pla i Besolí.

## Notes

* ↑ Segons Parera i Cusí l'advocació a Sant Cebrià correspon sempre a perròquies creades per evangelitzar un poblat pagà i era comú crear al costat una parròquia consagrada a Sant Iscle i Santa Victòria per als colons cristians vells nouvinguts.
* ↑ Després seria coneguda com a Mas Croanyes a Canet

## Referències

* ↑ Parera i Cusí, Febrer 2008, p. 9.
* ↑ Parera i Cusí, Febrer 2008, p. 14-15.
* ↑ Parera i Cusí, Febrer 2008, p. 18-19.

## Bibliografia

* Parera i Cusí, Lluís. La insòlita història de Sant Cebrià. Sant Cebrià de Vallalta: Centre d'Estudis Sant Cebrià, Febrer 2008. ISBN 978-84-621-2663-4.

## Enllaços externs

* Pàgina web de l'Ajuntament
* Informació de l'Institut d'Estadística de Catalunya